**Upute autorima**

**UPUTE O OPREMANJU RADA ZA TISAK, RECENZENTSKOM POSTUPKU I KORIŠTENJU OBJAVLJENOG RADA**

**Slanje rada**
Rad se šalje u elektroničkom obliku (.doc, .docx, .rtf ili .odt) na e-adresu uredništva.
Časopis prihvaća izvorne znanstvene i pregledne radove te kritičke recenzije. Ne prihvaćaju se radovi drugdje predani za tisak ili već tiskani u nekoj publikaciji ili objavljeni na nekoj mrežnoj stranici. Autori su dužni priskrbiti dopuštenje za korištenje priloga iz drugih izvora i snose odgovornost za njihovo neovlašteno preuzimanje.

**Dijelovi rada**
Rad treba sadržavati sljedeće podatke i priloge:

* Podatke o autoru, kontakt adresu/afilijaciju i e-adresu
* Sažetak na hrvatskom i ključne riječi na hrvatskom
* Sažetak na engleskom i ključne riječi na engleskom
* Rukopis prilagođen niže navedenim smjernicama
* Literaturu prilagođenu niže navedenim smjernicama

Kritička recenzija treba sadržavati sljedeće podatke i priloge:

* Podatke o autoru, kontakt adresu/afilijaciju i e-adresu
* Kritičku recenziju

**Opseg rada**
Opseg rada (izvorni znanstveni ili pregledni) je do 43 autorske kartice (1 kartica = 1800 znakova s razmacima) s literaturom i prilozima. Sažetak ne smije prelaziti 250 riječi. Kritičke recenzije ne smiju prelaziti 10 autorskih kartica.

**Veličina slova i prored**
Rad se piše u pismu *Times New Roman*. Naslov rada piše se veličinom od 14 točaka. Rad se piše veličinom od 12 točaka osim izdvojenih duljih citata, koji se pišu veličinom od 11 točaka, te bilježaka i tekstova koji prate ilustracije, koji se pišu veličinom od 10 točaka. Prored je 1,5.

**Citiranje u radu**

* Citati dulji od tri retka uvlače se udesno za 1 cm.
* Koristiti dvostruke navodnike za citiranje (“  ”), odnosno jednostruke (‘  ’) za citat unutar citata.
* Bilješke na dnu stranice koriste se isključivo za dodatna objašnjenja.
* Izvor se navodi u zagradi (Flaker 1988: 199); ako se citira više izvora jednog autora izdanih iste godine, u zagradi se dodatno označavaju malim slovima, pa se navodi (Fališevac 2007a: 201).
* Ako se citira izvor s dvama autorima, u zagradi se navode prezimena obaju autora; ako se citira izvor s više od dvaju autora, u zagradi se navodi prezime prvog autora nakon čega se nadodaje “i dr.”.
* Za citiranje izvora s interneta u zagradi se navodi godina (ako je dostupna) ili prezime autora; ako autor nije naveden, u zagradi se navodi naslov teksta.
* Za citiranje elektroničkih knjiga bez paginacije, u zagradi se novodi prezime autora.
* Za neizravno citiranje navesti i izvor koji posreduje (cit. prema Flaker 1988: 199).
Kurzivom se osim naslova književnih djela, filmova, dramskih tekstova, kazališnih predstava, izvedbenih događaja, časopisa, znanstvenih i stručnih knjiga i zbornika te pjesama, slika ili glazbenih djela označavaju: a) strani ili dijalektalni izrazi koji se nisu uvriježili u standardnom jeziku; b) riječi ili izrazi koje autor/ica želi posebno naglasiti; c) oni grafemi, riječi ili sintagme koji su predmet analize u tekstu.

**Napomena za korištenje citata iz izvora na drugim jezicima:** Svi citati trebaju biti na jeziku rada. U slučaju već postojećih prijevoda na hrvatski, autor ih je dužan koristiti ili ako ih ne koristi, objasniti u bilješci na dnu teksta zašto ih ne prihvaća.

Navođenje literature
**Monografija:**
Flaker, Aleksandar. 1988. *Nomadi ljepote.* Zagreb*:* Grafički zavod Hrvatske.

**Članak iz časopisa:**
Dolezel, Lubomír. 1998. “Possible Worlds of Fiction and History”. U: *New Literary History* 29, 4: 785—809.

**Članak iz zbornika:**
Bloom, Harold. 1982. “*Clinamen*: Towards a Theory of Fantasy”. U: *Bridges to Fantasy*.Ur*.* George E. Slusser, Eric S. Rabkin i Robert Scholes. Carbondale/Edwardsville: Southern Illinois University Press: 1—20.

**Izvor s više autora:**
Deleuze, Gilles i Félix Guattari. 1987. *A Thousand Plateaus: Capitalism and Schizophrenia*. Prev. Brian Massumi. Minneapolis/London: University of Minnesota Press.

**Više izvora istog autora iz iste godine:**Fališevac, Dunja. 2007a. *Dubrovnik – otvoreni i zatvoreni grad. Studije o dubrovačkoj književnoj kulturi*. Zagreb: Naklada Ljevak.
Fališevac, Dunja. 2007b. *Stari pisci hrvatski i njihove poetike*. Zagreb: Hrvatska sveučilišna naklada.

**Filmski izvori:**
*Amarcord*. Red. Federico Fellini. F.C. PRODUCTION (ROME) P.E.C.F. (PARIS). 1973. DVD.

**Izvori s interneta:**
**S autorom i bez broja stranica:**Natoli, Joseph. 2012. “*The Artist*: Mystification Beyond Artistry”. U: *Senses of Cinema* 62. Internet. 15. veljače 2013.
**Bez autora:**“Fate of Leichhardt and Hume Expedition”. 1880. U: *The Sydney Morning Herald*. 3 veljače 1880. Trove Digitised Newspaper and More. Internet. 15. veljače 2013.
**Elektronička knjiga (EPUB, Kindle, PDF):**
Bould, Mark. 2021. *The Anthropocene Unconscious: Climate Catastrophe Culture*. London/New York: Verso. Kindle.

**RECENZENTSKI POSTUPAK**
Radovi koji ne zadovoljavaju gore navedene formalne zahtjeve i/ili ne sadržavaju navedene podatke i priloge, neće se razmatrati. Obavijest o tome prihvaća li se rad ili ne, o klasifikaciji rada ili mogućim ispravcima proizašlim iz DVIJU ANONIMNIH RECENZIJA rada šalju se autoru elektroničkom poštom u roku od 40 dana od primitka rada.
Uredništvo zadržava pravo da radove koji ne odgovaraju koncepciji časopisa odbije prije nego što se oni upute u postupak recenzije, te da odbije one radove koji predstavljaju lošu akademsku praksu (plagijat, neetičnost istraživanja, i sl.) sukladno [COPE SMJERNICAMA ZA ODBIJANJE RADOVA](http://publicationethics.org/files/retraction%20guidelines_0.pdf). Navedene smjernice primjenjuju se tijekom uredničkog i recenzentskog postupka.
Postupak od predaje do objave rada traje od četiri do šest mjeseca.

**NAKNADA ZA OBRADU I OBJAVU RADOVA**Časopis autorima ne naplaćuje naknadu za obradu i objavu radova.

**AUTORSKO PRAVO
**

Časopis *Umjetnost riječi* nositelj je prava nad u njemu objavljenim prilozima. Autor zadržava pravo ponovnog objavljivanja priloga koji je izišao u *Umjetnosti riječi* pod uvjetom da prethodno o tome obavijesti uredništvo časopisa. U navedenom slučaju autor je dužan navesti u drugom tiskanom ili elektroničkom djelu da je prilog izvorno objavljen u *Umjetnosti riječi*. Radovi objavljeni u *Umjetnosti riječi* ustupljeni su pod licencijom Creative Commons Imenovanje-Nekomercijalno-Bez prerada 4.0 međunarodna. Dozvoljeno je radove preuzimati i dijeliti s drugima pod uvjetom da se ispravno navodi autorstvo, ali se radovi ne smiju na bilo koji način mijenjati ili koristiti u komercijalne svrhe.

**SLOBODNI PRISTUP SADRŽAJU ČASOPISA**
Časopis omogućuje slobodni pristup svome sadržaju u pdf formatu preko poveznice [Prošli brojevi](http://umjetnostrijeci.ffzg.unizg.hr/?page_id=228). Korisnici mogu čitati, preuzimati, kopirati, distribuirati, ispisivati, pretraživati ili mrežno povezivati članke objavljene u časopisu u skladu s definicijom slobodnog pristupa znanstvenoj literaturi [Budimpeštanske inicijative (BOAI)](http://www.budapestopenaccessinitiative.org/boai-10-recommendations). Autori su dužni pridržavati se navedene definicije prilikom slobodnog pristupanja sadržaju časopisa.